# **УГОВОР О ПРОДАЈИ НАФТНИХ ДЕРИВАТА ПУТЕМ ИЦ ГАЗПРОМ КАРТИЦЕ ЗА ГОРИВО**

Закључен у Београду, дана \_\_\_\_\_\_\_\_\_\_\_ 20\_\_\_. године између уговорних страна:

1. **„НИС” а.д. Нови Сад,** ул. Народног фронта 12, Нови Сад, БЛОК ПРОМЕТ, ул. Милентија Поповића 1, Београд, телефон: 011/311-33-11, матични број: 20084693, уписан у регистар Привредних субјеката у Београду, регистарски број: БД 93824/2005, шифра делатности: 0610, текући рачун: 160-211974-86 код Банца Интеса а.д. Београд, ПИБ: 104052135, кога на основу пуномоћја број \_\_\_\_\_\_\_\_\_\_\_\_ [уписати број ] од \_\_\_\_\_\_\_\_\_\_\_ [уписати датум] заступа \_\_\_\_\_\_\_\_\_\_\_\_\_\_ [уписати име, презиме и функцију] (у даљем тексту Продавац).

**2. „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, [уписати назив Купца], \_\_\_\_\_\_\_\_\_\_\_ \_\_\_\_\_\_\_\_\_\_\_\_\_ [уписати седиште], матични број \_\_\_\_\_\_\_\_\_\_\_\_\_,\_\_\_\_\_\_\_\_\_\_, [уписати матични број Купца], ПИБ \_\_\_\_\_\_\_\_\_\_\_,\_\_\_\_\_\_\_\_\_\_, [уписати ПИБ], \_\_\_\_\_\_\_\_\_\_\_\_\_\_\_\_[уписати адресу електронске поште ] кога заступа \_\_\_\_\_\_\_\_\_ [уписати име, презиме и функцију], на основу пуномоћја \_\_\_\_\_\_\_\_\_\_\_\_\_\_\_\_\_\_ [по потреби унети бр. и датум пуномоћја, уколико Купца заступа законски заступник брисати текст у загради и речи „на основу пуномоћја ] ( у даљем тексту Купац).

**I ПРЕДМЕТ УГОВОРА И УСЛОВИ ПРОДАЈЕ**

**Члан 1.**

Предмет Уговора је купопродаја нафтних деривата коришћењем ИЦ ГАЗПРОМ картице за гориво Продавца у Републици Србији (у даљем тексту картица) с обзиром да Купац остварује право куповине нафтних деривата по цени без ПДВ.

Продавац се обавезује да Купцу испоручује нафтне деривате на својим јавним бензинским станицама.

**Члан 2.**

Закључивањем овог Уговора, Купац прихвата сва права и обавезе утврђене Општим правилима и условима продаје нафтних деривата коришћењем дебитних и кредитних ЦД и ИЦ Газпром картица за гориво, која чине саставни део овог Уговора и налазе се на званичној интернет страници Продавца <https://www.nisgazprom.rs/>.

**II ЦЕНА**

**Члан 3.**

Цене нафтних деривата утврђују се одлукама Продавца у складу са кретањем цена на тржишту нафтних деривата у Републици Србији.

Испоручене нафтне деривате Продавац ће фактурисати Купцу по цени која важи на дан испоруке који подразумева дан преузимања нафтних деривата од стране Купца на бензинским станицама Продавца, а која је умањена за износ ПДВ.

**III РОКОВИ И НАЧИН ПЛАЋАЊА**

**Члан 4.**

Плаћање по овом Уговору је авансно. Купац одређује висину и динамику уплата на рачун за коришћење картице.

Купац уплату врши на основу предрачуна и према инструкцијама Продавца на текући рачун Продавца. Купац је обавезан да пре уплате достави Продавцу оверену Потврду о пореском ослобођењу – образац ППО-ПДВ.

**Члан 5.**

Купац подноси Потврду о пореском ослобођењу од ПДВ – образац ППО-ПДВ и може преузети нафтне деривате путем картица до вредности авансно уплаћеног динарског износа на текући рачун Продавца.

**Члан 6.**

Продавац једном месечно доставља Купцу коначан рачун за испорученe нафтне деривате са датумом промета последњи дан месеца за испоруку нафтних деривата извршену у току месеца, заједно са спецификацијама о трансакцијама путем картице по типовима возила.

Купац се опредељује за један од два начина достављања коначног рачуна и осталих рачуноводствених докумената:

-- Достављање коначног рачуна и осталих рачуноводствених докумената поштом у папирном, односно штампаном облику

-- Достављање коначног рачуна у електронском облику (у даљем тексту „е-фактура“) и осталих рачуноводствених докумената у електронском облику (у даљем тексту „е-документ“) путем електронског система за слање е-фактура и е-докумената.

Уколико се купац одлучи за доставу коначног рачуна и осталих рачуноводствених докумената у електронском облику, достава е-фактура и е-докумената ће бити вршена путем МФТ сервера Продавца.

Сматраће се да је е-документ и е-фактура од стране једне уговорне стране достављен другој уговорној страни у тренутку када послата е-фактура и е-документ имају статус „достављен“ на МФТ серверу Продавца оне уговорне стране која је послала е-фактуру и е-документ.

Купац је сагласан да, ће са свим е-фактурама и е-документима који су му достављени сагласно одредбама овог Уговора поступати као да су исти достављени у штампаној форми.

Уколико Купац није примио е-фактуру у року од 5 (пет) радних дана од дана када је уговорено фактурисање, дужан је да о томе писаним путем обавести Продавца, најкасније до истека првог радног дана након истека рока од 5 (пет) радних дана.

У случае да je вредност преузете робе на Kpajy месеца већа од износа уплаћених средстава, на коначном рачуну биће исказан износ кojи je потребно доплатити одмах или нajкacнje у року од 5 (пет) радних дана од дана испоставтьаъа рачуна, при чему се зарачунава законска затезна камата на месечном нивоу и то од првог наредног дана ода дана пријема рачуна до дана измирења дуга. Месечно обрачунату камату Купац je дужан да плати у року од 8 (осам) дана од дана пријема каматног обрачуна.

**IV РОК ТРАЈАЊА УГОВОРА**

**Члан 7.**

Уговор се закључује на одређено време и то годину дана од дана његовог закључења сагласно члану 10. Уколико ниједна уговорна страна у року од 30 (тридесет) календарских дана пре истека рока важења Уговора не обавести писаним путем другу уговорну страну о томе да не жели да га продужи, његово важење се продужава за сваку наредну годину под истим условима.

У случају да нека од одредаба, односно неки од прилога овог Уговора престану да буду у складу са важећим законским прописима или актима и одлукама Продавца, на послове из овог Уговора примењиваће се прописи, односно акта и одлуке Продавца који су ступили на снагу.

Продавац је дужан да о изменама из претходног става овог члана писменим путем обавести Купца у року од 5 (пет) радних дана од датума ступања измена на снагу.

**V ЗАВРШНЕ ОДРЕДБЕ**

**Члан 8.**

**Клаузула о санкцијама**

Међународне санкције према овом Уговору подразумевају, укључујући, али не ограничавајући се на, било које рестриктивне мере или санкције које намеће било које тело или орган Уједињених нација (УН), Европске уније (ЕУ) или њене државе чланице, Уједињеног Краљевства (УК) или Сједињених Америчких Држава (САД) ("Међународне санкције").

 (Партнер) је у обавези да обавести (НИС) ако (Партнер) постане предмет међународних санкција које ограничавају трансакције које су обухваћене овим Уговором. Обавештење се доставља у писаној форми, без одлагања, а у сваком случају у периоду не дужем од 7 календарских дана од дана када је (Партнер) постао предмет међународних санкиција. Необавештавање у прописаном року даје (НИС) право да обустави или раскине Уговор без претходне најаве.

У случају да (Партнер) постане предмет међународних санкција које ограничавају трансакције које су обухваћене овим Уговором, (Уговорне стране) ће без одлагања, а у сваком случају не дуже од (30) календарских дана од дана обавештавања прописаног у ставу 2 овог члана, уложити све напоре да изменe одредбе овог Уговора, како би се у потпуности испоштовала прописана ограничења предвиђена међународним санкцијама. Неизмењивање одредби овог Уговора у року (30) дана даје (НИС) право да обустави или раскине овај Уговор без претходне најаве.

 (Партнер) је у обавези да обавести (НИС) ако (Партнер) постане предмет међународних санкција које забрањују трансакције које су обухваћене овим Уговором. Обавештење се доставља у писаној форми, одмах након што (Партнер) постане предмет међународних санкиција. У сваком случају, ако (Партнер) постане предмет међународних санкција које забрањују трансакције које су обухваћене овим Уговором (НИС) има право да обустави или раскине овај Уговор без претходне најаве.

Уколико обустава Уговора траје у континуитету (\_\_) календарских дана, (НИС) има право на једнострани раскид Уговора.

У случају обуставе или раскида Уговора како је предвиђено у ставовима 2-5 овог члана, (Партнер) се одриче свих својих потраживања и ослободиће (НИС) одговорности у вези са обуставом или раскидом Уговора, осим у вези са правима која доспевају по Уговору, а која су настала пре него што је (Партнер) постао предмет међународних санкција.

(Инструкција аутору: у случају захтевања реципроцитета уместо НИС/Партнер, ставити Уговорна страна/е, односно Погођена Уговорна страна/Уговорна страна која није погођена у одговарајућој језичкој варијанти)

**Члан 9.**

Уговорне стране за случај евентуалног спора уговарају надлежност Привредног суда у Новом Саду.

**Члан 10.**

За све што овим Уговором није предвиђено, примењују се одредбе Закона о облигационим односима и других законских прописа који се односе на предмет Уговора.

**Члан 11.**

Овај Уговор се сматра закљученим на дан када су га потписали овлашћени заступници обе уговорне стране, а ако га овлашћени заступници нису потписали на исти дан, Уговор се сматра закљученим на дан другог потписа по временском редоследу.

**Члан 12.**

Продавац задржава право да не испоручи нафтне деривате у случају дејства више силе, као и у ситуацијама које су настале као последица технолошко-производних или пословно-оперативних проблема.

Продавац неће бити одговоран за штету коју би по том основу евентуално могао да претрпи Купац.

**Члан 13.**

Саставни део овог Уговора су**:**

* Општа правила (https://www.nisgazprom.rs/),
* Прилог 1: Спецификација возила за издавање ИЦ ГАЗПРОМ картице за гориво,
* Прилог 2: Захтев за издавање ИЦ ГАЗПРОМ картице за гориво,
* Прилог 3: Записник о примопредаји ИЦ ГАЗПРОМ картица за гориво.

**Члан 14.**

Овај Уговор се може изменити или допунити само у писаној форми закључењем Анекса.

**Члан 15.**

Овај Уговор је закључен у 2 (два) оригинална примерка, од којих по 1 (један) за сваку уговорну страну.

|  |  |
| --- | --- |
| **П Р О Д А В А Ц****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Име и презимеФункција потписника | **К У П А Ц****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Име и презимеФункција потписника |